Document ID: /roh_data/filtered/fineweb-2-filterrobots_roh.jsonl.gz/28005

La raschun principala sajan ils privels incalculabels per il sectur da finanzas ed uschia per l'entira economia publica, argumentescha il Cussegl federal. El desista però dad ina cuntraproposta.
L’iniziativa dal pievel pretenda che sulettamain la Banca naziunala dastga crear daners electronics sper la munaida e las bancnotas. Las bancas duajan mo esser responsablas per pajaments, l'administraziun da la facultad e l'intermediaziun da credits.
A bancas privatas èsi gia dapi l'onn 1891 scumandà da stampar bancnotas. Dapi lura è quai l'incumbensa da la Banca naziunala. Il medem vul l'iniziativa cuntanscher cun il daner electronic.
RR novitads 14:00